Lihunikutööst aga puudust ei ole.  Levelid on niivõrd raskeks muudetud, et isegi kogenud doomaja võib kohe esimeses levelis hätta jääda kui valib vähegi raskema raskustaseme. Siit soovitus - Ultimate Doomi ei tasu kohe alguses hakata tegema kõige raskema raskustasemega "Ultra Violence". Hoolimata sellest, et Ultimate Doomis puuduvad eelmisest Doomist armsaks saanud kollid, nagu Arachotron, Pain Elemental, Revenant, Heavy-weapon dude, Mancubus ja niuks Arch-vile, pakub Ultimate Doom piisavalt pinget ka ainult olemasolevate põrgusigitistega. Sest erinevalt tavalisest Doomist on Impid nüüd nõuks võtnud kampades liikuda ja sama puudutab ka paljusid teisi kolle. Päris mitmes kohas võib esineda hulganisti Cacodemon'eid (lennuvõimelised tomatid) ühes pundis nagu kärbseid sõnniku kohal. Zombieman'e (need harilikud püstolimehed) kohtab aga Ultimate Doomis haruharva. Ilmselt ületas nende suremus eelmistes Doomi episoodides iibe.